Nädalauudistes: kahe tule vahel.
Käime kristlikus kogukonnas, mis on jäänud Iisraeli ja Hezbollah' vahele,
ja näeme nende ustavust (usule) tule all.
Veel:
Uljas päästmine.
Abitöötajate tiim tuli appi kristlikule kogukonnale Birmas,
saates nad ohutsoonist välja.
Ja:
Lapsi röövitakse ja ajupestakse.
Venemaa varastab Ukraina tulevikku, mõned aga pagevad vabadusse.
Kuuleme neilt lugusid ajupesust ja väärkohtlemisest.
Tere uudistesaatesse! Olen Wendy Griffith.
Iisrael ja Hezbollah' terroristid liiguvad täiemahulise sõja suunas.
Piirialal on raketirünnakud ja õhulöögid pea igapäevased.
Põhja-Iisrael on suuresti evakueeritud,
Lõuna-Liibanonis on aga kristlased mures soovimatu konflikti
ja oma tuleviku pärast.
George Thomas toob meieni erireportaaži Hezbollah' võimualalt.
See vaatepilt on kordunud igal aastal alates 1890. a.,
mil Püha Jüri Kirik avas uksed siin Lõuna-Liibanoni küngastel.
Liibanoni kristlased peavad suurel reedel rongkäiku,
kandes risti Jeesuse Kristuse kujuga läbi Klayaa linna. Nii ka tänavu.
Me kristlastest esiisad nägid siin sõda,
aga ei hüljanud kunagi oma maad ega usku.
Nad jäid püsima kõikides raskustes, ja püsima tahame jääda meiegi,
kuna oleme pärinud neilt sellise vaimu.
Klayaa ja üle tosina muu kristliku küla asuvad Iisraeli piiri lähedal.
8. oktoobril, mil Hezbollah hakkas tulistama rakette Iisraeli,
et toetada Hamasi rünnakuid,
sattusid siinsed kristlased ühtäkki keset konflikti,
mida nad ei taotlenud ega soovinud.
Üks rühm tahtis ühtäkki minna sõtta Iisraeli vastu, ja olen pea 100% kindel,
et oleme kõik langenud teiste sepitsuste ohvriks,
ent meie ei taha ses osaleda.
Gaza sõja algusest saadik
on suurt osa Lõuna-Liibanonist kontrolliv islamiterrori ühing
tulistanud üle 3000 raketi Iisraeli tsiviil- ja sõjasihtmärkide pihta
sealseilt mäetippudelt ja küladest.
Klayaa kõrval asuvat Al Khiam'i küla on selle aja jooksul tabanud
mitu Iisraeli raketti ja õhulööki.
Al Khiam on üks Hezbollah' kantse,
ja peamiselt seepärast Iisrael seda linnakest ründabki.
Umbes 90 000 inimest Lõuna- Liibanonist, peamiselt kristlased,
siirdusid põhja poole, kui Hezbollah hakkas oma rakette tulistama.
Üks jääjaid, kristlik ettevõtja Georges Salameh,
pidi sulgema oma puusepaäri pideva pommitamise pärast.
Arvasime, et sõda lõpeb 10-15 päevaga,
ent ta venis ja venis, ning enamus ärisid külades kannatasid kahju.
Ja nüüd pole meil seetõttu enam sissetulekut.
Siin Klayaa's ja teistes kristlikes külakestes,
mis asuvad hajali Lõuna-Liibanoni maastikul,
on nüüd suur mure, et Hezbollah võib tulla nende asulaisse
ja hakata nende kandist rakette Iisraeli pihta tulistama.
Meid hirmutab enim, et Hezbollah hakkab hoolimatult tulistama.
Näiteks läinud nädalal tulistas ta Iisraeli suunas rakette,
aga enamus rakette ei jõudnud sihtmärgini,
vaid langes maha Liibanoni linnades.
Üks rakettidest maandus kristlikus külas nimega Marjayoun.
Varem olid kristlased lõunas enamuses, ent enam mitte.
Nende arvukus on tasapisi kahanenud Hezbollah' saabumisest peale.
Kristlastele on see mitte üksi siin, lõunas, vaid üle riigi, täbar olukord,
ja kuna stabiilsust pole, rändab palju kristlasi välja, peamiselt lõunast.
Kristlane Daher, kes on siitkandist teinud reportaaže üle 30 aasta,
kardab, et see värskeim kriis tingib veel suurema väljarände.
Ausalt öeldes siinne rahvas enam ei unista.
Meil oli noorena palju unistusi. Unistasime elust rahus ja heaolus.
Rabasime selle nimel kõvasti, ent aeg on näidanud, et eksisime.
Kõik me unistused on haihtunud!
Isa Pierre räägib CBNi Uudistele,
et hoolimata Hezbollah' ja Iisraeli vahele jäämisest
kuulutavad Lõuna-Liibanoni kristlased jätkuvalt lootuse ja rahu sõnumit.
Oleme rahutegijad! Me Issand Jeesus Kristus käskis paluda vaenlaste eest.
Seepärast ei lõpeta me palvetamist.
Me Jumal võib selle tumeda pilve hajutada,
ja Ta suudab muuta ja pehmitada südameid ning tuua meie kanti rahu.
George Thomas lahkus äsja Lõuna-Liibanonist
ja toob nüüd teateid Iisraelist, me CBNi uudistebüroost Jeruusalemmas.
George, tore sind näha!
Kas pole Liibanoni kristlastel väga ohtlik jääda paigale alale,
mida ümbritsevad Hezbollah' terroristid?
Jah, Wendy, see on täiesti tavatu,
et ses väga ohtlikus ja heitlikus olukorras
otsustavad Lõuna-Liibanoni kristlased jääda koju.
See on tõesti tavatu!
Aga see räägib tõesti ka nende usu läbikatsutusest -
kui sügav ja tugev on see usk!
Ja nad on valmis kaotama elu, valmis surema oma maa ja usu eest!
Ja veelkord, ärgem unustagem, et see on osa kaunist Liibanonimaast,
kus on käinud sõda üle 50 aasta.
See pole nii, et nad ühtäkki ärgates avastasid,
et sõda on käes ja konflikt valla pääsnud.
Ei, neil on olnud paraku väga-väga kohutavaid üleelamisi sõja tõttu
juba viimased 50 aastat.
Rääkisin nüüd kristlastega, kes ütlesid:
Oleme sellega mõneti harjunud ega lase end oma maalt välja lüüa.
See on meie maa, me vaimulik pärand!
Need on me kodud, see on me usk!
Helistame ikka oma kirikukelli, kestku see kui kaua tahes.
Keegi ei saa meid lüüa välja oma maalt.
Ja, George, viibisid muidugi ka Iisraeli põhjapiiril Liibanoniga sel nädalal.
Mis meeleolu seal on?
Kas rahvas valmistub võimalikuks sõjaks Hezbollah'ga?
Jah, sain rääkida Iisraeli Kaitseväe endise luuretöötajaga,
kes on väga mures!
Ta on jälginud Hezbollah'd, tunneb seda läbi ja lõhki.
Ta on jälginud, missuguseid relvi, rakette, miinipildujaid, droone
on see terrorirühm kasutanud alates 8. oktoobrist.
Ta on väga mures!
Hezbollah à la 2024 on palju tugevam
kui see Hezbollah, millega Iisraelil 2006. a. tegemist tuli.
Tal on 115 000 (tiib)raketti, mürske, droone - tema relvistu on tohutu.
See on võimas, palju võimsam kui Hamasil.
Seega on mure võimaliku täiemahulise sõja pärast väga tõsine.
Viibisin veidi linnas nimega Kirjat Šmona.
Seal on mõned elanikud, kel on veel piisavalt julgust, et jääda.
Nad ütlesid: me ei taha sõda! Tahame mingit rahulepet!
Ent kui puhkekski sõda, teavad nad, et Iisraeli Kaitsevägi on valmis.
See on nüüd kestnud 6 kuud.
Sa läksid sinna kohe pärast 7. okt. võikaid rünnakuid.
Kas Iisraelis on rahvas sõjast väsinud või valmis seda veel pikalt taluma?
Ei, nad pole sõjast väsinud.
Kuus kuud tagasi tundus, et kogu maa on ühtne.
Ärgem unustagem, et Iisraelis on olnud viied valimised.
Bibi Netanyahu oli nende viie valimise peamine ja keskne kuju.
Viimased kolm-neli aastat on Iisraeli poliitikas olnud väga tormiline aeg.
7. oktoobril kõik see muutus, kogu rahvas ühines.
Nüüd aga, kuus kuud hiljem, Wendy, on riigis tunda käärivat lahkheli.
Pool ... tubli tükk riigist ütleb: Peame tegema kõik võimaliku,
et tuua need ca 130 Iisraeli pantvangi tagasi.
Tehke kõik, mis vaja, tõmbuge kasvõi Gazast välja või tehke relvarahu!
Ilmselgelt pole see vastuvõetav Iisraeli Kaitseväele ja valitsusele.
See on absoluutselt võimatu.
Teine pool aga tahab, et iisraellased tungiksid jalamaid Hafak ... Rafah'sse
ja purustaksid Hamasi täielikult, maksku mis maksab!
Seega on Iisrael ja Iisraeli valitsus, eriti Bibi Netanyahu,
suure surve all nii välisjõudude kui ka siseriiklike jõudude poolt.
Olgu, George, tore sind näha! Ja tänan väga imelise saate eest!
George Thomas rääkis meile Iisraelist! Hoia end, George!
Tänan!
Järgnevalt, näitame üht ühingut Birmas,
mis aitab evakueerida kristlasi ja tuua elupäästvat abi.
Chuck Holton viib meid võitluse eesliinile.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet.
Taivanil tõid päästjad kümneid inimesi välja 7,4-se maavärina hävitustööst.
Õnnetuses hukkus vähemalt 12 inimest.
Hualien'i linnas kahjustas maavärin 48 hoonet, nagu sedagi siin.
Mitmed korrused varisesid, kui värin raputas hoone selle aluselt välja.
Päästetöötajad vabastasid varemeist 24 inimest.
Mõned neist on leidnud ajutist peavarju telkides.
See oli ses saareriigis tugevaim värin 25 aasta jooksul.
Myanmar'is ehk Birmas survab sõjaväeline valitsus
rahvusvähemusi ja kristlasi.
Üks ühing aitab eluga riskides ohvreid ohust välja tuua.
CBNi Chuck Holton toob meieni järgmise erisaate eesliinilt.
Sügaval Ida-Birma mägedes kajavad püssipaugud läbi kristlike külade.
Birma sõjavägi kihutab tuhandeid kodudest,
üritades suruda maha 2021. a. riigipöörde vastaseid.
Mässuliste salgad aga vabastavad aegamisi ühe küla teise järel.
Praegu ründame Loikaw'i, Karenni osariigi pealinna.
Eelnevalt saatis Birma armee sõdureid Loikaw'i piirama,
sest Loikaw on nende vägede peakeskus.
Nii me siis ründame Loikaw'i, nende peakeskust,
tõrjume neid tagasi, nii et nad peavad pidevalt taganema.
Birma armee oli aastaid pannud toime metsikusi tsiviilelanike vastu,
rünnates sihilikult kirikuid ja muid pühapaiku.
Neis Birma mägikülades on rahva elu endiselt üsna algeline,
nagu nähtub nende osmikutest - need on ehitatud vaid poolitatud bambusest.
Enamusel pole ei elektrit ega kraanivett.
Ja nii võib olla üllatav leida hiiglasliku baptistikiriku,
mis on ehitatud künka peale ses väga kauges kolkas Birma mägedes.
Seda aga seepärast, et enamus neid mägihõime on tegelikult kristlased.
Nad pöördusid ristiusku esimese baptistimisjonäri Adoniram Judson'i
kuulutuse peale 19. sajandi lõpus.
Ja see on üks põhjusi sellele jätkuvale konfliktile
nende ja riiki valitseva budistliku sõjaväehunta vahel.
See kirik ja see küla on kaotanud üle 100 kodu, mis põletati ja purustati.
Ja leitud on üle 100 maamiini, sh kiriku alalt, sh kirikust.
Ohust hoolimata kasutab MTÜ Vaba Birma Valvurid oma vahendeid
elanike evakueerimiseks ning elupäästva abi toomiseks.
See on Pasang'i linn.
Mässuliste armee on suutnud viimastel päevadel Birma armee välja tõrjuda.
Tänu sellele on tekkinud turvaala ja külaelanikud saaksid lahkuda,
ent nad ei julge lahkuda.
Nii on nad varjunud sesse haiglasse Pasang'i keskuses.
Vaba Birma Valvurid on aga tulnud siia oma veokitega, et aidata nad välja.
Missiooni vältel jahtisid seda rühma Birma Vene päritolu MIG-hävitajad.
Luurelennuk lendab üle - üsna kindlasti otsib ta seda konvoid.
On otsinud terve päeva.
Nende ülelendudele järgnevad tavaliselt õhulöögid lennukeilt,
ja lennukid võivad heita ka mürske.
Paljud vähemusrühmad on sõdinud aastakümneid, relv käes, diktatuuriga.
Nüüd jäävad nende vananevad relvad alla hunta moodsale arsenalile.
See on M16A1 automaat.
On näha, et see on vana, kuna ülaosalt on sinine värv maha kulunud.
Need jäeti ilmselt maha Vietnami sõja lõpus - nii vanad on nad!
Aga isegi piiratud vahenditega hõivavad mässulised järjest maad.
Näeme seda ringi kõndides oma silmaga
ja ka oma tiimi aruannetest teistel aladel.
Eranditult igal alal, kus olen käinud, on Birma (armee) kaotanud kontrolli.
Maantee, millel sõidame, viib suurde Taungoo linna ja lõpuks Mandalay'sse.
Kaks kuud tagasi ei saanuks me sel magistraalteel veel sõita.
Ehitame tagalas üles oma haldussüsteemi.
Meil on politsei, teised toetavad osakonnad,
mida valitsemiseks vaja.
Loome uut ühiskonda, kus on õiglus, rahu, vabadus, demokraatia.
Ses konfliktimöllus vastustavad visad rahvusrühmad üha sõjaväe võimu.
Ja paljude meelest on siht viimaks käeulatuses.
Birmast, Chuck Holton, CBNi Uudistele.
Tänan, Chuck!
Järgnevalt, röövitud, küüditatud, ajupestud ja relvana kasutatud.
Selline on vähemalt 30 000 Ukraina lapse saatus.
Näeme otseallikast, mida need lapsed peavad kannatama
ja kes püüab neid päästa.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudaksime enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Rohkem kui kaks aastat pärast Venemaa sissetungi
alandab Ukraina kutsealuste vanuse alampiiri 27lt 25le aastale.
Sellega tahetakse toetada riigi räsitud sõdureid.
Ukraina väed ja varud on ammendumas.
President Volodõmõr Zelenskõi ütleb:
Kui lääneliitlased ei paku peagi enam abi, hakkavad rindesõdurid taanduma.
Ta hoiatab, et sel juhul võivad Ukraina suurlinnad langeda Venemaa kätte.
Kaks aastat pärast Venemaa sissetungi
on kümneid tuhandeid Ukraina lapsi röövitud ja Venemaale viidud.
Nad on kannatanud ajupesu ja väärkohtlemist.
Ühing, mis on aidanud sadadel pageda,
tõi mõned lapsed pealinna Washington'i,
et heita valgust sellele tsirkusele.
CBNi Jenna Browder istus kolmega neist maha, et kuulata nende lugusid.
Sõda käib nüüd kolmandat aastat.
Venemaa sissetung Ukrainasse
pööras Hersoni kandi laste Denõssi, Liisa ja Rostislavi elu pea peale.
Kuidas teid rööviti?
Ühel päeval tulid mõned mu õpetajaist ütlema,
et peame kõik minema Krimmi laagrisse.
Siis läksin koju. Tolsamal õhtul tulid Vene sõdurid mu koju ja ütlesid:
Sul pole valikut, pead minema.
Too laager ühes veel 42 Vene asutusega
tegi ajupesu röövitud Ukraina lastele.
Lapsi sunniti neis laagreis Venemaad armastama.
Lapsi sunniti laulma ja õppima Vene hümni ja vene laule.
Ja kui hakkasid vastu, kui ei tahtnud seda teha,
siis võidi sind karistada või koguni panna kasuperekonda Venemaal.
Kas kartsid, et sind võidakse lapsendada?
Või mis sinust oleks saanud, kui sind poleks päästetud?
Pärast laagrit viidi mind okupeeritud linna Henitšesk,
ja mind sunniti käima seal mingis koolis.
Teadsin, et mulle tahetakse anda Vene pass ja otsitakse kasuperet.
Ukraina on süüdistanud Vene presidenti Vladimir Putinit
röövitud Ukraina lastele kiirkorras kodakondsuse andmises.
Ja Rahvusvaheline Kriminaalkohus on väljastanud orderi Putini vahistamiseks
süüdistatuna lapseröövidega seotud sõjakuritegudes.
Kannatasin palju kordi psüühilise väärkohtlemise all,
sest kui sealsed õpetajad, hooldajad ja psühholoogid said teada,
et mu ema tuleb ja viib mind tagasi,
korrutasid nad mulle kõik see aeg, et see on vale, et mu ema ei tule.
Kõik kolm teismelist ütlevad, et neid väärkoheldi laagreis.
Deniss on diabeetik, ja talle öeldi, et kui ta ei kuuletu, ei saa ta ravimit.
Oli üks juhus, mil töötaja tuli mulle ütlema,
et kui ma ei Venemaale ei allu, suren ses laagris lihtsalt oma haigusse.
Ehk kõige häirivam on Rostislavi lugu, kes keeldus laulmast Vene riigihümni.
Kui ütled esimest korda ei,
pead kirjutama seletuskirja, miks sa ei taha laulda Vene hümni.
Kui keeldud teist korda, räägib sinuga eraviisiliselt politseitöötaja.
Kui keeldud kolmandat korda, pannakse sind üksikkongi kinni.
Kolmanda keeldumise tõttu istus ta üle kahe nädala üksikvangistuses.
Samasugused on tuhandete Ukraina laste lood.
Ukraina on tuvastanud vähemalt 30 000 Venemaale küüditatud last,
ent kardetavasti on see arv tegelikkuses palju suurem.
Sest me ei tea paljudest lastest,
kes on röövitud Mariupol'ist või muudelt okupeeritud aladelt,
kelle vanemad tapeti või vangistati või kadusid,
Venemaa ei taha aga anda meile teavet nende laste kohta.
Mõkola Kuleba rajas Päästa Ukraina,
ühingu, mis on aidanud päästa sadu selliseid lapsi.
Räägime, et Venemaa teostab genotsiidi,
röövib ja küüditab lapsi ning teeb neile ajupesu ja kasutab neid relvana.
Kõik lapsed, kes elavad nüüd vallutatud aladel
või Vene Föderatsioonis, on kohutavalt ajupestud.
Ta ütleb, et Venemaa siht on hävitada tükkhaaval nende identiteet.
Lastele antakse Vene passid ja sünnitunnistused.
Pärast Vene kodakondsuse andmist need lapsed lapsendatakse.
Kogu selle süsteemi mõte on hävitada identiteet,
muuta Ukraina lapsed Vene lasteks
ja seejärel kasutada neid relvana oma eri sõjaväeoperatsioonidel.
Päästa Ukraina aitas päästa Denõssi, Liisa ja Rostislavi.
Liisa, kuidas sa lõpuks pääsesid?
Ema tuli mulle järele. Ta pidi allkirjastama palju pabereid!
Nad kontrollisid teda.
Olin õnnelik, jooksin ta juurde ja kallistasin! Nutsin!
Ja seejärel tuli väga pikk ja raske kodutee.
Nende päästmise üksikasjad tuleb jätta avaldamata.
Mõkola nimetab seda allmaaraudteeks.
Kõik kolm on nüüd taastusravil
Päästa Ukraina Lootuse ja Tervenemise Keskuses.
See 6-kuuline ravikuur aitab neil ja nende peredel jalule tõusta.
Nad tulid koos Päästa Ukrainaga Washington'i, et tõsta teadlikkust
tuhandetest siiani röövitud lastest.
Palume kõigil, kes saavad, aidata meid,
aidata Ukrainat püsima jääda, aidata Ukrainal võita seda kohutavat sõda,
ja palvetada meie eest!
Washington'ist, Jenna Browder, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Pahatihti kanname kaasas mineviku taaka.
Teate küll, mida see tähendab! See mõjutab kõike ja kõiki me elus!
See on alati kaasas, rõhub meid maha ega lase meil saavutada tõelist õnne.
Ent teate, Jumal pole iial tahtnud jätta meid mineviku lõksu?
Võid saada vabaks oma taagast!
Uurige, kuidas Jumala andestus toob elumuutuse ja uue alguse.
Helistage Klubi 700le!
Nädalauudiste lõpetuseks, uus märk jätkuvast ärkamisest USA noorte seas.
Sajad tudengid Alabama Ülikoolist
andsid elu Kristusele ja ristiti sedamaid purskkaevus läinud nädalal.
Kristlik kirjanik ja kõneleja Jennie Allen jagas seda Instagram'is.
Tuhanded tudengid tulid üritusele ja sajad võtsid usu vastu.
Ärkamine Alabama's on vaid värskeim Jumala tegudest,
mida Allen on näinud ülikoolilinnakuis teenides.
Tore näha!
Tänan vaatamast!
Järgmise nädalani meilt kõigilt siit nägemist! ja Jumala õnnistust!
Tõlge: Sulev Kivastik